Hans Rosling

Hans Gösta Rosling (født 27. juli 1948 i Uppsala, død 7. februar 2017 samme sted) var en svensk lege og professor i internasjonal helse ved Institutt for folkehelsevitenskap ved Karolinska Institutet.Karolinska institutet Professorer och deras forskning: Hans Rosling  Han var særlig kjent for å ha grunnlagt stiftelsen Gapminder og for sine foredrag hvor han formidler innsikter om global utvikling i helsetilstand, økonomi og miljø gjennom kreative metoder for visualisering av statistikk. 

Liv og virke
 Bakgrunn 
Hans Rosling var sønn av Gösta Rosling (1917–1995) og Britta Rosling (1921–2005) og vokste opp i Luthagen i Uppsala. 

Fra 1967 til 1974 studerte Rosling først statistikk og deretter medisin ved Universitetet i Uppsala, og folkehelsevitenskap  ved St. John's Medical College  i Bangalore.

 Karriere
Han fikk legegodkjenning i 1976, og var deretter lege i Hudiksvall. I 1977 utdannet han seg innen tropemedisin i Uppsala.
Hans Rosling arbeidet som distriktslege i Nacala i nordlige Mosambik fra 1979 til 1981. Den 21. august 1981 oppdaget Rosling et utbrudd av sykdommen konzo, en lite utforsket sykdom som senere var tema for hans doktorgrad i 1986. Han forsket særlig på sammenhengen mellom økonomisk utvikling, jordbruk, fattigdom og helse i afrikanske land. 

Rosling var en av initiativtakerne til den svenske avdelingen av Leger uten grenser i 1993. Han var en av grunnleggerne av og styreformann for stiftelsen Gapminder Foundation, som har utviklet programvare for visualisering av multivariat statistikk som kan sammenligne land over tid. Programvaren ble solgt til Google i 2009. 

Rosling ble internasjonalt kjent utenfor sitt eget fagmiljø da han i 2006 holdt et 20-minutters foredrag på TED-konferansen i 2006. Opptaket av dette og påfølgende foredrag har blitt sett over ti millioner ganger på YouTube og TED.com. BBC lagde i 2010 en timelang dokumentar med navn The Joy of Stats om Hans Roslings arbeid. 

I 2014 ble han utnevnt til æresdoktor ved Universitetet i Oslo.

Han døde 7. februar 2017, 68 år gammel, etter kreft i bukspyttkjertelen.

 Bibliografi  
 Fanny Härgestam og Hans Rosling Hur jag lärde mig förstå världen - Memoarer Forlaget Natur och Kultur 2017 ISBN 9789127154872
 Hans Rosling, Ola Rosling og Anna Rosling Rönnlund Factfulness, Ti knep som hjelper deg å forstå verden 2018 ISBN 9788202531720

 Referanser 

 Eksterne lenker 



  Hans Roslings blogg
  Portrettintervju i Nature
  Intervju med Rosling

Kategori:Svenske medisinprofessorer
Kategori:Alumni fra Uppsala universitet
Kategori:Vitenskapelig ansatte ved Uppsala universitet
Kategori:Professorer ved Karolinska Institutet
Kategori:Æresdoktorer ved Universitetet i Oslo
Kategori:Medlemmer av Kungliga Ingenjörsvetenskapsakademien
Kategori:Medlemmer av Kungliga Vetenskapsakademien
Kategori:Personer fra Uppsala